U-I-150/93
Natisni
Opravilna št.:
U-I-150/93
Datum odločitve:
20. 1. 1994
Objavljeno:
OdlUS III, 3
ECLI:
ECLI:SI:USRS:1994:U.I.150.93
Akt:
Odlok Občinske skupščine Brežice o sprejetju zazidalnega načrta za obrtniško cono Brežice (Uradni list SRS, št. 51/71, 32/85 in 39/86) v delu, ki se nanaša na dovozno cesto preko parc. št. 653/3 in 653/12 k.o. Črnc
Izrek:
Ustavno sodišče ne sprejme in ne začne postopka za oceno zakonitosti izpodbijanega odloka.
Evidenčni stavek:
Odlok občinske skupščine o sprejetju zazidalnega načrta v delu, ki se nanaša na dovozno cesto do posameznega zemljišča, ni v neskladju z določbo zakona o stavbnih zemljiščih, ki določa kot pogoj za gradnjo kompleksnost graditve, ker se sporni dovoz navezuje na cestno infrastrukturo celotnega zazidalnega kompleksa oziroma je njen setavni del.
Geslo:
Prometna infrastruktura kot kompleksna gradnja.
Pravna podlaga:
Zakon o stavbnih zemljiščih (ZSZ), 4. čl.
Zakon o postopku pred Ustavnim sodiščem SRS (ZUSS), 15. čl.
Ustavni zakon za izvedbo Ustave (UZIU), 7. čl.
Opomba:
V obrazložitvi sklepa se ustavno sodišče sklicuje na zadevo, št. U-I-31/85, v kateri je s sklepom z dne 27/11-1986 ustavilo postopek za oceno ustavnosti in zakonitosti.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Janez Šink, Brežice
Datum vloge:
2. 7. 1993
Vrsta odločitve:
sklep
Vrsta rešitve:
nesprejem pobude
Dokument:
US16303
Dokument v PDF obliki:
U-I-150-93.pdf
114 KB
Prenesite datoteko
U-I-150/93-7
20/1-1994
S K L E P
Ustavno sodišče je na seji dne 20/1-1994 obravnavalo pobudo Janeza Šinka iz Brežic, ki ga zastopa Stane Kranjc, odvetnik v Radovljici, in
s k l e n i l o :
Ustavno sodišče pobude ne sprejme in ne začne postopka za oceno zakonitosti odloka skupščine občine Brežice o sprejetju zazidalnega načrta za obrtniško cono Brežice (Uradni list SRS, št. 51/71, 32/85 in 39/86) v delu, ki se nanaša na dovozno cesto preko parc. št. 653/3 in 653/12 k.o. Črnc.
O b r a z l o ž i t e v
Pobudnik zatrjuje, da je sporni cestni dovoz gradnja v posamičnem interesu pobudnikovega soseda in da zato izpodbijana ureditev ni v skladu s 4. členom zakona o stavbnih zemljiščih (Uradni list SRS, št. 18/84 in 33/89).
Ustavno sodišče pobude ni sprejelo.
Zakonitost kompleksnosti graditve obravnavanega zazidalnega območja je ustavno sodišče ugotovilo že s sklepom št. U-I-31/85-35 z dne 27/11-1986, s katerim je ustavilo postopek za oceno ustavnosti in zakonitosti odloka skupščine občine Brežice o prenehanju lastninske pravice na zemljiščih, namenjenih za kompleksno graditev na območju zazidalnega načrta za obrtniško cono Brežice na področju k.o. Črnc (Uradni list SRS, št. 1/84), ki je bil začet na pobudo istega pobudnika.
Glede na navedeno ustavno sodišče ugotavlja, da odlok skupščine občine Brežice o sprejetju zazidalnega načrta za obrtniško cono Brežice v delu, ki se nanaša na sporno dovozno cesto, tudi ni v nasprotju z določbo 4. člena zakona o stavbnih zemljiščih, ki določa, da se za kompleksno graditev šteje graditev prometne infrastrukture. Sporni cestni dovoz se namreč navezuje na cestno infrastrukturo celotnega zazidalnega kompleksa oziroma je njen sestavni del.
Ta sklep je ustavno sodišče sprejelo na podlagi 7. člena ustavnega zakona za izvedbo ustave in 15. člena zakona o postopku pred ustavnim sodiščem SR Slovenije (Uradni list SRS, št. 39/74 in 28/76) v naslednji sestavi: predsednik dr. Peter Jambrek in sodniki dr. Tone Jerovšek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Ustavno sodišče je sprejelo ta sklep soglasno.
P r e d s e d n i k
dr. Peter Jambrek